OpenLLM-France/wikimedia huggingface dataset:
# Indis

Indis Tolkienen legendarium ospetsuko pertsonaia bat da, idazlearen hil ondorengo lana den Silmarillionen agertzen dena. Vanyar leinuko elfo emakume bat da, Ingwë erregearen hurbileko senidea.

## Historia

Noldor leinuko erregea zen Finwë ezkutuan maitatu zuen bi leinuak elkarrekin Amanen bizi izan zirenetik, baina maitasun hori ez zen elkarrenganakoa, Finwë jada Tar-Mirielekin ezkondua baitzegoen. Hau hil ondoren, Finwë tristeziak inbaditu zuen eta bakarrik joan zen bidaian, Aman esploratuz. Egun batean Indisek Finwërekin topo egin zuen Oiolossën eta orduan Finwëk Indisek maite zuela ikusi zuen. Finwëk Indisekin ezkontzea erabaki zuen eta Valarrekin epaiketa bat izan ondoren, hauek Finwë Indisekin ezkon zitekeela erabaki zuten, Miriel borondtez hil baitzen Finwë bakarrik utziz.
Honela, Indis Finwëren bigarren emazte bihurtu zen, eta honekin lau seme-alaba izan zituen: Findis, Lalwen, Fingolfin eta Finarfin. Finwë Melkorren esku hil ondoren, Indis bere herriarekin itzuli zen.

## Kanpo estekak

* Datuak: Q2070960
# Iztapalapa

Iztapalapa Mexikoko udalerri bat da. Mexiko Hirian kokatua dago. 2010ean 1.815.786 biztanle zituen 113,45 km²ko azaleran.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q741771
* Multimedia: Iztapalapa Municipality / Q741771
# Iztaccíhuatl

Iztaccíhuatl (nahuatlezko Iztac, "zuri" eta cihuatl, "emakume") Mexiko erdialdeko sumendi aktiboa da, Puebla eta Mexiko estatuen mugan kokatua. Mexikoko hirugarren mendi garaiena da, Citlaltépetl eta Popocatépetl tontorren atzetik. Iztaccíhuatl-Popocatépetl Parke Nazionalean kokatzen da, Mexiko Hiritik gertu.

## Erreferentziak

* ↑ (Gaztelaniaz) Ferrer, Eulalio. (2000). «El color entre los pueblos nahuas» Estudios de cultura náhuatl (Mexiko Hiria: UNAM) (31): 204. ISSN 0071-1675..

## Kanpo estekak

* Datuak: Q664059
* Multimedia: Iztaccíhuatl / Q664059
# Iztai-lotailu

Iztai-lotailua, iztai-arkua edo arku krurala aurre-goiko arantza iliakotik pubiseko arantza edo tuberkulura doan zuntzezko banda da. Bere anatomia inportantea da oso herniak dituzten gaixoak operatzeko. Bere ibilbidean, gizonek kordoi espermatikoa dauka, eta emakumeek umetokiko lotailu biribila.

## Erreferentziak

* ↑ Euskalterm: [Traumatologia Hiztegia] [2017]

## Kanpo estekak

* Datuak: Q285715
# Iztai-triangelu

Iztai-triangelua edo Hesselbachen triangelua abdomenaren aurreko horman dago, iztai-hobi medialean, hain zuzen ere. Iztai-lotailuak bere oinarria, abdomeneko muskulu zuzenaren alboko ertzak bere erdialdea, eta beheko arteria epigastrikoek bere alboa osatzen dute.
Eskualde anatomiko horrek ahultasun handia du, ez baitu sabeleko muskulurik, soilik zeharkako faszia eta abdomeneko muskuluen txertatze-aponeurosia. Horregatik, elkarrengandik aldentzeko eta iztaiko hernia zuzenak sortzeko joera handiagoa du.

## Erreferentziak

* ↑ Euskalterm: [Hiztegi terminologikoa] [2001]
* ↑ (Gaztelaniaz) Schünke, Michael; Schumacher,; Rude, Jürgen; Voll, Markus; Wesker, Karl. (2015). Prometheus : texto y atlas de anatomía. (3. argitaraldia) Editorial Médica Panamericana ISBN 9788498357639. OCLC .903594214.
* 1 2 (Portugesez) Drake, Richard. (2010). Gray Anatomia para Estudantes. (2. argitaraldia) Elsevier Ediora Ltda, 670 or. ISBN 978-0-443-06952-9..

## Kanpo estekak

* Datuak: Q3491648
* Multimedia: Inguinal triangle / Q3491648
# Iztaiko ezkabia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Iztaiko ezkabia larruazaleko eritasuna da, iztondoan agertzen dena. Trichophyton rubrum onddo dermatofitoak sortzen du, baita Candida albicans, Trichophyton mentagrophytes edota Epidermophyton floccosum onddoek ere. Askotan, kaltetuen kasuan, onddoaren gordailu gisa balio duen kokapen desberdineko eremu bat aurkitzen da, eta ohikoena atleta-oina da. Bigarren dermatofitosirik arruntena da.

## Erreferentziak

* ↑ Euskalterm: [Gaixotasunak Hiztegia] [2015]
* ↑ eMedicine - Tinea Cruris.

## Kanpo estekak

* Datuak: Q1243807
* Multimedia: Tinea cruris / Q1243807
# Iguazú (departamendua)

Iguazú Argentinako Misiones probintziako ipar-mendebaldean dagoen departamendua da. Eldorado, Manuel Belgrano jenerala departamenduekin eta Muga Hirukoitza osatzen duten Brasil eta Paraguaiko herrialdeekin egiten du muga. Departamenduak 2.736 km²-ko azalera du, probintziako guztizkoaren % 9,21aren baliokidea. 82.227 biztanle ditu (2010eko INDEC erroldaren arabera).

### Babestutako eremuak

* Esperanza Probintzia Parkea
* Iguazu Parke Nazionala
* Puerto Peninsulako Probintzia Parkea
* Urugua-í Probintzia Parkea
* Uruzuko Probintzia Parkea

## Kanpo estekak

* Datuak: Q947494
* Multimedia: Iguazú Department / Q947494
# Iguazuko Parke Nazionala

Iguazuko Parke Nazionala (Parque Nacional do Iguaçu) Brasilgo Paraná estatuko parke nazional bat da. Guztira 185.262,5 hektarea eta 420 kilometro inguruko luzera, horietatik 300 km ur-masen arteko muga naturalak dira, eta Argentinako eta Brasilgo aldeek batera 260.000 hektarea. Iguazuko Parke Nazionala 1035 zk. dekretu federalaren bidez sortu zen, 1939ko urtarrilaren 10ekoa, eta UNESCOk Gizateriaren Ondare izendatu zuen 1986an. Parkea Chico Mendes Biodibertsitatea Kontserbatzeko Institutuak (ICMBio) kudeatzen du.
Parkeak Argentinako Iguazu Parke Nazionalarekin partekatzen du munduko ur-jauzi handienetako bat, 2,700 metre (8,900 ft). Flora eta fauna espezie arraro eta desagertzeko arriskuan dauden hainbat espezie bizi dira bertan, horien artean igaraba erraldoia eta hartz inurrijalea. Ur-jauziak sortutako ihinzta-hodeiek landaredi oparoa hazteko lagungarriak dira.

## Erreferentziak

* ↑ Brasil, Portal. «Parque Nacional do Iguaçu é sítio do Patrimônio Mundial Natural» Portal Brasil.

## Kanpo estekak

* Datuak: Q742315
* Multimedia: Iguaçu National Park / Q742315
# Iguatu (Paraná)

Iguatu Brasilgo udalerri bat da, Paraná estatuan kokatua. 2.144 biztanle ditu 106,937 km²ko eremuan.

## Ikus, gainera

* Paraná

## Kanpo estekak

* Datuak: Q2322834
* Multimedia: Iguatu (Paraná) / Q2322834
# Iguazú Parke Nazionala

Iguazú Parke Nazionala edo Iguazù Parke Nazionala eta Erreserba dira Argentinako Gobernu Nazionalak elkarrekin babestutako bi eremu ezagutzen dituen izenak: Iguazú Parke Nazionala bera eta Iguazú Erreserba Nazionala. Babestutako eremu horren azalera 67.620 hektareakoa da, eta 59.945 hektarea azpibanatzen dira parke nazionalerako, eta 7.675 hektarea erreserba nazionalerako, bertan baitago zerbitzu-sektore bat. Bi eremuak elkarrekin kudeatzen ditu Parke Nazionalen Administrazioak intendentea izendatuz.
Iguazú Parke Nazionala 1934an sortu zen Iguazuko ur-jauzien ingurumena eta biodibertsitatea zaintzeko helburuarekin, 2011n “munduko zazpi mirari naturalak” gisa aukeratuak izan zirenak. Iguazú Erreserba Nazionala 1970ean sortu zen.

## Kokapena

Iguazú departamenduan dago osorik, Iguazú ibaiarekin muga egiten du Misiones probintziako ipar muturrean, Puerto Iguazú hiriarekin muga eginez. Bere ekialdeko muga 17 km-ra dago Andresito hiritik. Bi errepide nazionalek zeharkatzen dute: 12a eta 101a. Brasilgo ertzean Iguazuko Parke Nazionala (Parque Nacional do Iguaçu) dago, Argentinako parke nazionalarekin batera 2.400 km² baino gehiagoko eremu babestua osatuz, eta horiei ondoko beste erreserba batzuk gehitzen zaizkie, hala nola Puerto Peninsula defentsako erreserba naturala.

## Erreferentziak

* ↑ Iguazú. .
* ↑ Parque Nacional Iguazú. .
* ↑ «Sergio Acosta es el nuevo Intendente del Parque Nacional Iguazú» Vía Iguazú.
* ↑ Parque Nacional Iguazú: patrimonio natural de la humanidad y Maravilla del Mundo. , - or..

## Kanpo estekak

* Datuak: Q474205
* Multimedia: Iguazu National Park / Q474205
# Iguatu (Ceará)

Iguatu Brasilgo udalerri bat da, Ceará estatuan kokatua. 98.064 biztanle ditu 1.029,214 km²ko eremuan.

## Ikus, gainera

* Ceará

## Kanpo estekak

* Datuak: Q931326
* Multimedia: Iguatu (Ceará) / Q931326
# Iguazu

Iguazu (gaztelaniaz: Río Iguazú; portugesez: Rio Iguaçu; guaranieraz: Iguassu) Hego Amerikako ibaia da, Paraná ibaiaren adarretako bat. Haren ibilgua Brasilen eta Argentinaren artean doa. 1.320 kilometro luze da eta 72.637,5 kilometro koadroko arroa drainatzen du. Bere urek elikatzen dituzten Iguazuko ur-jauziengatik da ezaguna, batez ere.

## Izena

Haren izena guaranieratik dator, eta bi hitzez dago osatua: y («ur», alemaneko /ü/ edo frantseseko /u/ fonemen antzera ahoskatua) eta guasu («handi», irakur bedi /guasú/); beraz, «ur handia» esan nahi du.

## Geografia

Serra do Mar-en sortzen da, mendebalderuntz abiatzen da eta azken zatian Brasil eta Argentinaren arteko muga ezartzen du. Ibilbidean Iguazuko ur-jauziak daude, 270 isuriz osatuak, Niagarakoak baino zabalagoak. Ur-jauzi horien inguruan Brasilgo parke nazionalik handien eta ospetsuena dago.
Ibaiaren arroa landaredi aberatsez inguraturik dago: zurgintzarako zura, sendabelarrak, orkideak eta abar. Fauna ere ugaria da han, eta ehiza arautua dago inguru batzuetan.

## Hidrometria

Iguazuren emaria 53 urtez (1942-1995 bitartean) neurtua izan da Salto Cataratas-en (Iguazuko ur-jauzien ondoan), Paraná ibaira isuri baino 20 km lehenago. Gune horretan, drainatutako eremuak 67.317 km² ditu, arro osoaren % 95. Urteko batez besteko emaria 1.419 m³ segundoko da. Emari handiena urrian du (1.847 m³/s), eta txikiena apirilean (1.038 m³/s).
Iguazu ibaiaren batez besteko emariak (m³/s), Salto Cataratas-en neurtuak Datuak: 1942 eta 1995 artean

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/09/17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2012-05-25). 170. araua: Amerikako toponimia. .
* ↑ Iguazu ibaia Salto Cataratas-en. grdc.sr.unh.edu (Noiz kontsultatua: 2015-09-17).

## Ikus, gainera

* Iguazuko ur-jauziak

## Kanpo estekak

* Datuak: Q191635
* Multimedia: Iguazu River / Q191635
# Iguazuko ur-jauziak

Iguazuko ur-jauziak (portugesez: Cataratas do Iguaçu, /kataˈɾatɐz du iɡwaˈsu/ ahoskatua; gaztelaniaz: Cataratas del Iguazú, /kataˈɾatas ðel iɣwaˈsu/ ahoskatua; guaranieraz: Chororo Yguasu, /ɕoɾoɾo ɨɣʷasu/ ahoskatua) Iguazu ibaian, Misionesko probintziaren (Argentina) eta Parana (Brasil) artean dauden ur-jauziak dira. Naturak sortutako munduko mirari eder eta ikusgarrienetakotzat jotzen dira, eta parke nazionala osatuz babestu dituzte hala Argentinan nola Brasilen. Puerto Iguazú (Argentina) eta Foz do Iguaçu (Brasil) hiririk hurbilenak dira.
Iguazu ibaiak sortzen ditu 275 ur-jauziak. Y guasu guaranierazko izenak «ur handia» esan nahi Garaienek (Deabruaren Zintzurra) 80 metroko altuera dute.

## Historia

Ur-jauziak duela ehun bat mila urte sortu ziren. Faila batek Paraná ibaiaren ibilgua puskatu zuen eta, horren ondorioz, Iguazu ibaiaren bokalea ur-jauzi izugarri bihurtu zen. Egun, 23 kilometroko distantzia dago ur-jauzia sortu zen jatorrizko tokitik gaur egungo tokiraino; izan ere, urak sortzen duen higadura geldo baina etengabearen ondorioz, ur-jauzien posizioa atzera eginez doa poliki-poliki.
Álvar Núñez Cabeza de Vaca espainiarrak aurkitu zituen Mendebaldeko kulturarako, XVI. mendeko erdialdean, eta Saltos de Santa María izena eman zien. Askoz lehenagotik, guaraniek bizitoki izan dute ingurua. 1984an, UNESCOk gizateriaren ondare izendatu zituen.

## Erreferentziak

* 1 2 «Iguazuko ur-jauziak», Elhuyar Zientzia eta Teknologia, 255. zenbakia, 2009-07-01.

## Kanpo estekak

* Parke Nazionalaren webgunea (Argentina)
* Cataratas do Iguaçu S.A.-ren webgunea
* Parke Nazionalaren Iguazu
* Datuak: Q36332
* Multimedia: Iguazu Falls / Q36332
# Iguaí

Iguaí Brasilgo udalerri bat da, Bahiako estatuan kokatua. 21.358 biztanle ditu 860,223 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1762385
* Multimedia: Iguaí / Q1762385
# Iguatemi (Mato Grosso do Sul)

Iguatemi Brasilgo udalerri bat da, Mato Grosso do Sul estatuan kokatua. 13.796 biztanle ditu 2.946,517 km²ko eremuan.

## Ikus, gainera

* Mato Grosso do Sul

## Kanpo estekak

* Datuak: Q431778
* Multimedia: Iguatemi (Mato Grosso do Sul) / Q431778
# Jamel Debbouze

Jamel Debbouze (1975eko ekainaren 18a, Paris) marokoar jatorriko frantziar aktore bat da. Mélissa Theuriau kazetariarekin ezkonduta dago.
Antzeztu dituen film ospetsuenen artean, Amélie (2001), Astérix & Obélix : Mission Cléopâtre (2002), Indigènes (2006) eta Astérix et Obélix aux Jeux Olympiques (2008) daude.

## Filmografia

* 1996 : Les Deux Papas et la Maman
* 1998 : Zonzon
* 1999 : Le Ciel, les Oiseaux et… ta mère !
* 2001 : Le Fabuleux Destin d'Amélie Poulain
* 2002 : Astérix et Obélix : Mission Cléopâtre
* 2002 : Le Boulet
* 2003 : Les Clefs de bagnole
* 2004 : She Hate Me
* 2005 : Angel-A
* 2006 : Indigènes
* 2008 : Astérix aux Jeux olympiques
* 2008 : Parlez-moi de la pluie
* 2010 : Hors-la-loi
* 2011 : Poulet aux prunes
* 2011 : Hollywoo
* 2012 : Sur la piste du Marsupilami
* 2012 : 360
* 2013 : Né quelque part
* 2013 : La Marche
* 2015 : Pourquoi j'ai pas mangé mon père
* 2016 : La Vache
* 2018 : Alad'2

## Kanpo estekak

* Jamel Debbouze aktorearen webgunea (Frantsesez)
* Jamel Debbouze aktorearen IMDBko fitxa ikusgai (Ingelesez)
* Datuak: Q312661
* Multimedia: Jamel Debbouze / Q312661
# Jamelia

Jamelia Niela Davis, Jamelia izenez ezaguna' (1981eko urtarrilaren 11) britainiar abeslaria da. Hiru disko kaleratu ditu.

## Hasierako bizitza

Jamelia guraso jamaikarrengandik jaio zen Birminghamen. Ama ezkongabeak hazi zuen han, kontzeju-etxalde batean.

## Karrera

15 urte zituela Capitol Records-ekin sinatu zuen. 1999an bere lehen singlea kaleratu zuen, "So High". Ez zuen kopia asko saldu, beraz, Jamelia Capitol Records utzi eta Parlophone-rekin sinatu zuen. Drama bere lehen diskoa kaleratu zuten 2000. urtean.
2003ko irailaren 29an bere bigarren diskoa argitaratu zuen Thank You. Zazpi single atera ziren diskotik. "Superstar" bigarren singlea Erresuma Batuko Singleen Zerrendaren hirugarren postua lortu zuen. Lehen postua lortu zuen Australian eta Herbehereetan. "Thank You" hirugarren singlea bigarren postua lortu zuen Erresuma Batuan. 2005eko BRIT sarietan britainiar single onenaren saria jaso zuen. "See It in a Boy's Eyes" laugarren singlea Jameliak idatzi zuen Chris Martinekin batera. Erresuma Batuko Singleen Zerrendaren bosgarren postua lortu zuen. Jameliaren disko hori Erresuma Batuan gehien saldu dena da.
Jameliaren Walk with Me hirugarren diskoa 2006an kaleratu zen.
2013ko azaroan, Loose Women telesailaren aurkezle bihurtu zen.

## Diskografia

* Drama (2000)
* Thank You (2003)
* Walk with Me (2006)

## Bizitza pertsonala

Jamelia bere lehen alaba Teja izan zuen 2001ean. 2005ean bere bigarren alaba Tiani izan zuen.

## Erreferentziak

* ↑ «Jamelia Proud To Be A Loose Woman - OnTheBox» www.onthebox.com.

## Kanpo estekak

* Webgune ofiziala
* Datuak: Q234199
* Multimedia: Jamelia / Q234199
# Jambi (hiria)

Jambi (indonesieraz: Kota Jambi; jawiz: بندارايا جمبي‎; malaysieraz: Bandaraya Jambi) Indonesiako hiri eta portua da, Jambi probintziako hiriburua, Sumatra uhartearen ekialdean dagoena. 205,38 kilometro koadroko eremua du, eta 2010ean 531.857 biztanle zituen. Srivijaya malaisiar erresumako hiriburua izan zen. Petrolioa eta kautxua esportatzen dira bertako portutik.

## Erreferentziak

* ↑ Lur entziklopedietatik hartua.

## Kanpo estekak

* Hiriko gobernuaren webgunea.
* Datuak: Q7578
* Multimedia: Jambi City / Q7578
# Jambol probintzia

Jambol probintzia (bulgarieraz: област Ямбол, oblast Yambol) hego-ekialdeko Bulgariako oblasta da. Iparraldean Sliven probintziarekin dauka muga, ekialdean Burgas probintziarekin, hegoaldean Turkiarekin eta mendebaldean Haskovo eta Stara Zagora probintziekin. 3.335,5 kilometro koadroko eremua du, eta 2011n 131.447 biztanle zituen. Hiriburua Jambol da.

## Banaketa administratiboa

Jambol probintzian bost udalerri daude:
* Boliarovo.
* Elhovo.
* Straldzha.
* Tundzha.
* Jambol.

## Erreferentziak

* ↑ 2011 Population Census - main results. nsi.bg (Noiz kontsultatua: 2017-8-10).

## Kanpo estekak

* (Ingelesez) (Bulgarieraz) Probintziaren webgune ofiziala, yambol.government.bg
* Datuak: Q220736
* Multimedia: Yambol Province / Q220736
# Jambrina

Jambrina Zamorako probintziako udalerria da, Tierra del Vino eskualdean dagoena.
2008ko urtarrilaren 1eko erroldaren arabera 215 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1652914
* Multimedia: Jambrina / Q1652914
# Jamborita

Jamborita oxido motako minerala da.

## Ezaugarriak

Jamborita oxido mineralaren formula kimikoa hau da: ${\ce {Ni2+1-xCo3+x(OH)2-x(SO4)x * nH2O}}$. trigonal*]]ren arabera sortzen ditu kristalak.

## Erreferentziak

* 1 2 (Ingelesez) «Jamborite: Mineral information, data and localities.» www.mindat.org (Noiz kontsultatua: 12-05-2019).
# Jameln

Jameln Alemaniako udalerria da. Saxonia Beherea estatuan kokatuta dago, [[Lüchow-Dannenberg barrutia|Lüchow-Dannenberg]] barrutian. 2014an 1.043 biztanle zituen 35,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q573615
* Multimedia: Jameln / Q573615
# Jamboé ibaia

Jamboé ibaia (Shuarrera-tik: jambe, kolibri esan nahi duena) Zamora Chinchipe probintzian dagoen ibaia da, Zamora ibaiaren ibaiadarra. Ezaguna Podocarpus Parke Nazionalerako sarreretako bat izateagatik eta bere bainuetxe naturalagatik, Zamorako bokaletik gertu. Bere historian zehar, kolonoen komunitateak, Shuarrak eta Saraguroak elkarrekin bizi dira, non Sacantza auzoko azken horiek tokiko merkatuan saltzen den psidium mermelada ekoizten duten.
Ibaiaren inguruko Shuar kondaira bat dago; eta Cerro Cayamuca izeneko muino itxurako altuera berdexka deigarria, xendazaletasunerako egokia dena.

## Kanpo estekak

* Datuak: Q23878669
# In Flames

In Flames Melodic death metal estiloko Suediar talde bat da, Gothenburg hirian sortutakoa.

## Taldekideak

* Anders Fridén - Ahotsa (1995-)
* Jesper Strömblad - Kitarra (1990-)
* Björn Gelotte - Kitarra (1998-) (Bateria 1995-1998)
* Peter Iwers - Baxua (1997-)
* Daniel Svensson - Bateria (1998-)

### Ahotsak

* Mikael Stanne (1993-1994)
* Henke Forss (1994-1995)
* Joakim Göthberg (1994-1995)

### Kitarrak

* Glenn Ljungström (1990-1997)
* Niklas Engelin (touring 1997-1998)
* Anders Iwers (1990-1992)
* Martin Mathisen (1993-1994)
* Carl Näslund (1993-1994)

### Baxua

* Johan Larsson (1990-1997)

### Bateriak

* Anders Jivarp (1995)
* Daniel Erlandsson (1995)

## Diskografia
### Singleak

* Promo Demo '93 (Demo, 1993)
* Cloud Connected (2002)
* The Quiet Place (2004)

### DVDak

* Used and Abused: In Live We Trust (2 DVD [+ 2 CD] set, 2005)

## Kanpo estekak

* (Ingelesez) In Flames-en webgune ofiziala
* (Ingelesez) In Flames
* Datuak: Q258546
* Multimedia: In Flames / Q258546
# In Guezzamgo probintzia

In Guezzam (arabieraz: ولاية عين قزام‎) Aljeriako wilaya edo probintzietako bat da. 424.948 kilometro koadro ditu eta 11.202 biztanle 2008ko erroldan. Hiriburua In Guezzam da. Guztira 2 barruti eta 2 udalerri (In Guezzam bera eta Tin Zaouatine) ditu.

## Kanpo estekak

* Datuak: Q77102475
# In Bruges

In Bruges (euskaraz Brujasen), 2008ko Martin McDonagh irlandar-britainiarrak zuzendutako umore beltzeko film bat da. Colin Farrell, Brendan Gleeson, Ralph Fiennes, Clémence Poésy eta Jérémie Renier aktoreek antzeztu zuten.
2008ko Sundanceko Zinemaldian estreinatu eta Jatorrizko gidoi onenaren Oscar Sariaren izendapena jaso zuen (Martin McDonagh).

## Argumentua

Oharra: Atal honek istorio osoa edo amaiera argitzen du.
Ekintza batek porrot egin ondoren, Ray (Colin Farrell) eta Ken Daley (Brendan Gleeson) hiltzaile profesionalek Londresetik denboraldi baterako aldegiteko Harry Waters (Ralph Fiennes) agindua jasoko dute, gauzak bere onera itzuli arte Belgikako Brujas hirian ezkutatuta egon beharko dutelarik.

## Aktoreak

* Colin Farrell: Ray
* Brendan Gleeson: Ken Daley
* Ralph Fiennes: Harry Waters
* Clémence Poésy: Chloë Villette
* Jordan Prentice: Jimmy
* Thekla Reuten: Marie
* Jérémie Renier: Eirik
* Anna Madeley: Denise
* Elizabeth Berrington: Natalie Waters
* Eric Godon: Yuri
* Željko Ivanek: Kanadar gizona
* Ciarán Hinds: Apaiza (krediturik gabe)
* Matt Smith: Harry Waters gaztea (ezabatutako eszena)

## Kanpo loturak

* IMDBko fitxa irakurgai (Ingelesez)
# In Fabric

In Fabric 2018ko Peter Strickland britainiar zinema zuzendariaren beldurrezko filma da.

## Sinopsia

Oharra: Atal honek istorio osoa edo amaiera argitzen du.
Saltegi handi bateko neguko merkealdi jendetsuak dira, eta jantzi madarikatu baten urratsei jarraitzen die, ondorio latzak eraginez eskuz esku igaro ahala.

## Aktoreak

* Gwendoline Christie: Gwen
* Hayley Squires: Babs
* Leo Bill: Reg
* Steve Oram: Clive
* Richard Bremmer: Mr. Lundy
* Karl Farrer: Stag
* Gavin Brocker: Clipper
* Sidse Babett Knudsen
* Caroline Catz
* Marianne Jean-Baptiste

## Erreferentziak

* ↑ www.sansebastianfestival.com

## Kanpo estekak

* Datuak: Q56395606
* Multimedia: In Fabric / Q56395606
# In Hell

In Hell (euskaraz Infernuan), 2003ko Ringo Lam hongkondarrak zuzendutako ekintza film bat da. Jean-Claude Van Damme, Lawrence Taylor, Marnie Alton, Malakai Davidson eta Billy Rieck aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Errusia, Kravavi espetxean herrialde guztiko gaizkile izugarrienak preso daude. Herrialdean oraindik gelditzen diren Erdi aroko goi segurtasuneko azken espetxeetako bat da. Egunero, presoak minez jositako zelai arriskutsuetan barna trenbide amaigabe bat eraikitzera eramaten dituzte.
Kyle Lord (Jean-Claude Van Damme) estatubatuar ingeniaria Moskun bere emaztea bortxatu eta erail duen gaizkile bat hiltzeagatik atxilotua eta Krakavin bizi osorako espetxera zigortuak izan da.
Hruschov jenerala (Lloyd Battista) Krakaviko zuzendari ankerrak denborapasa eta bera eta bere morroiek dirua irabazteko asmoz kirol bat asmatu du. Presoek kirol horri Sparka deritzote. Preso oldarkor eta indartsuak bakarrik dira Sparka kirolean bizirauteko gai. Batzuk, 451 presoa (Lawrence Taylor) tartean, basakeria eta ankerkeria horretan beren gizatasuna mantentzen saiatuko dira. 451 presoa Kyleri harentzat ezezaguna den mundu bortitz horretara egokitzen lagunduko dio, baina Kyle bere berezko borrokak borrokatzeko Patua duen gizasemea da.

## Aktoreak

* Jean-Claude Van Damme: Kyle LeBlanc
* Lawrence Taylor: 451 presoa
* Marnie Alton: Grey LeBlanc
* Alan Davidson: Malakai
* Billy Rieck: "Coolhand"
* Jorge Luis Abreu: Boltun
* Lloyd Battista: Hruschov jenerala
* Michael Bailey Smith: Valya
* Robert LaSardo: Usup
* Carlos Gómez: Tolik tenientea
* Chris Moir: Billy Cooper
* Valentin Ganev: Bolt
* Paulo Tocha: Viktor
* Raicho Vasilev: Andrei
* Emanuil Manolov: Ivan
* Valodian Vodenicharov: Dima
* Veselin Kalanovski: Sasha
* Atanas Srebrev: Misha
* Asen Blatechki: Zarik
* Juan Fernández: Shubka
* Michail Elenov: Sergio Kovic
* Milos Milicević: Miloc
* Yulian Vergov: Zaindari bakartia

## Kanpo estekak

* IMDBko fitxa irakurgai (Ingelesez)
* Datuak: Q1355015
# In Amenasko bahituen krisia

In Amenasko bahituen krisia 2013ko urtarrilean jihadista talde batek Aljeria ekialdeko In Amenas hiritik gertu dagoen gas-lantegi batean zeudenen aurkako erasoa eta bahiketa izan zen. Erasoa Mokhtar Belmokthar jihadistak zuzendu eta jatorri anitzeko 32 jihadistek osaturiko talde batek, AQMI erakundetik bereizia, burutu zuen eta Maliko gatazkan frantziar armadaren esku hartzearekin batera gertatu zen. Bahitzaileek Maliko esku hartze militarra bertan behera uztea eskatu zuten. Algeriako armadak bahitzaileen aurkako eraso zenbait buruturik, bahiketak amaiera odoltsua izan zuen: jihadistek 38 bahitu hil zituzten, horietarik gehienak atzerritar langileak, eta bahitzaileen artean 29 hilik eta 3 atxilotu suertatu ziren.

## Kanpo estekak

* Datuak: Q3211577